cyanic-selkie/wikianc huggingface dataset:
Génre sastra
Tembung genré asalipun saking basa Prancis ingkang tegesipun inggih punika jinis. Lajeng, genré sastra inggih punika jinisipun karya sastra. Aristotèles ing dalem tulisanipun ingkang kaloka hiyo iku Poetica, ngemot dhasar-dasaripun téyori genre. Téyori punika inggih ngemot jinis karya sastra ingkang tumuju marang karya sastra Yunani klasik, nanging ingkang saé saking téyori punika inggih téyorinipun saged dipunlebetaken ing karya sastra ingkang sedaya nagari. Miturut Aristotèles, karya sastra ingkang dasaripun saking perwujudanipun punika dipunpérang dados 3, inggih punika èpik, lirik, lan drama. Epik inggih punika teks ingkang sepalihipun ngemot diskripsi, lan sepalih ingkang lintu ngemot tokoh (cakapan). Èpik uga saged dipunarani prosa. Lirik inggih punika ungkapan idé utawi perasaanipun pengarang. Ing dalem babagan punika ingkang dipunrembag inggih "aku" lirik, ingkang limrahipun mau penyair. Lirik punika ingkang wayah saiki dipunkenal dados puisi utawi sajak, inggih karya sastra ingkang ngemot èksprèsi perasaan pribadi ingkang luweh ngutamakaken carané damel eksprèsi. Drama inggih punika karya sastra ingkang dominasi guneman sedaya paraga. Kritéria drama ingkang bèntenaken inggih wonten 2 warni karya sastra lintunipun inggih hubunganipun manungsa kaliyan donya panggènan lan wekdal. Lirik sipatipun subjektif, sebabipun namung ngendikakaen donya penyair. Drama sipatipun objektif, sebabipun boten ngemotaken donya parekanipun, tanpa diskripsi ing sajabone objektif. Èpik inggih punika campuran antawisipun subjektif lan objektif. Wekdal ing dalem karya sastra èpik ngalir linear (kronologis utawi flashback); ing dalem drama wekdal dipunnyatakaken utawi ingkang kadadéan sapunika; lan ing dalem lirik wekdal kados atos, sebab sajatosipun lirik boten kaiket kaliyan wekdal. .
Prosa lan Puisi
Puisi mawi cara konvensional saged dipuntegesi dados tuturan ingkang kaiket (èmosi, imajinasi, pikiran, nada, idé, baris, bait, rima, lan saklintunipun). Prosa inggih karangan. Perlu sanget dipunrembag tegesipun prosa lan puisi miturut A.W. De groot ingkang dipunsitir déning Rachmat Djoko Pradopo.
Bèntenipun prosa kaliyan puisi inggih sajatosipun kaemot ing kadar padhetipun sedoyo punika. Sahinggo, karya sastra punika manawi padhet saged kasebat puisi lan manawi boten padhet punika kasebat prosa. Meniko sebabipun muncul tembung puisi ingkang prosais lan prosa ingkang puitis. Sifat prosa ingkang utami inggih punika ngudari lan puisi madhetaken. Bahan mliginipun inggih sami, punika persoalanipun manungsa. Prosa punika èksprèsi nyusun cariyos (konstruktif), puisi punika èksprèsi nyiptakaken curahan jiwa (kréatif). Rumus: x + y = z. X = pengalaman, y = renungan, imajinasi, lan tèknik, z = hasilipun inggih punika cariyos ingkan sampun dipunréka. Werni-warni cariyos réka daya punika ing dalem sastra modèrn, hiyo iku novèl, carkak, lan novéla. Novèl inggih punika cariyos réka daya ingkang langkung dawa, ingkang ngemot paraga, aluripun, lan sètting utawi latar. Cerpèn inggih punika cariyos ingkang cendhak, ingkang musataken ing kaanan ingdalam wekdal punika, mliginipun inggih konflik. Novéla inggih punika cariyos réka daya ingkang luwih dawa lan angèl saking carkak, nanging boten langkung dawa kados novèl, isinipun boten dipunputusi ing satunggal kaanan kadadéan, lan konflik.
Drama
Tembung drama asalipun punika saking basa Yunani draomai ingkang tegesipun nindakaken. Drama inggih paragaan cariyos utawi lakonan ing kauripan manungsa ingkang dipunpentasaken. Drama ing dalem karya sastra wujud naskah drama. Drama salintunipun dados karya sastra uga dados karya seni. Prosès kadadéyanipun drama inggih saged dipundamel rumus nganggé formula 4 M. -M-1: Menghayalkan (ngayalaken) -M-2: Menuliskan (nulisaken) -M-3: Memainkan (maragakaken) -M-4: Menyaksikan (mirsani) Drama dados karya sastra namung ngantos tahap M-2. Umumipun naskah drama ngemot 10 susunan karakter, antawisipun: 1. Susunan jeneng paraga 2. Sinopsis 3. Urutanipun nomer dialog kaliyan jeneng paraga 4. Nyantumaken tandha baca ingkang nyata 5. Mènèhi penjelasan dados keterangan ing dalem tandha kurung 6. Mènèhi tandha bagianipun ilustrasi musik 7. Nyusun urutan tembung dan kalimat ingkang nyata 8. Ngemot pokok pikiran ingkang nyata ing dalem dialog 9. Mènèhi tandha panggantos babak ingkang nyata 10. Ngakhiri cariyos kaliyan kalimat ingkang padhet Miturut isinipun, drama kebagi dados 8 warni, antawisipun: Kesimpulanipun, objek ngèlmu sastra inggih punika prosa, puisi, lan drama, ingkang rincianipun wujud puisi, novèl, carkak, novela, lan naskah drama.
Tungkak
Tungkak (Basa Indonésia: Tumit), iku péranganing sistem balung ing awak manungsa kang dumunung ing sikil. Tungkak iku dhéwé wujud balung gedhé dhéwé ing tlapak sikil. Balung iki dumunung ing ssisih mburi kang ngalihaké bobot awak memburi.
Balung tungkak duwé tugas abot ya iku nyangga bobot awak, mligi nalika lumaku utawa lumayu. Tungkak uga mawa sendhi, ing sisih ndhuwur tungkak mawa sendhi talus (balung panggonan mata kaki) lan ing ngarep kuboid (balung penghubung karo ((ulang|driji}} sikil).
Tungkak uga dislimuti otot lan serabut saraf kang akèh banget cacahé. Yèn krasa nyeri, rasa lara mau bisa asal saka otot, saraf utawa balung tungkak dhéwé. Malahan, bisa wujud gabungan saka loro utawa telu panyebabé. Mung waé, rasa nyeri bisa dibédakaké, upamané, yèn kang kena ototé, rasa lara bakal krasa kanthi periodik ora terus-terusan, sanadyan dianggo lumaku. Lumrahé, yèn rasa lara disebabaké déning otot, ana otot kang kaku saéngga perlu dilemesaké kanthi cara dikomprès nganggo banyu anget.
Ranemsletta
Ranemsletta punika dhusun ingkang kapernah ing praja Nurwègen.
Wanarata, Watumalang, Wanasaba
Wanarata  iku salah siji désa  ing Kacamatan Watumalang, Kabupatèn Wanasaba, Provinsi Jawa Tengah, Indonésia.
Denny Caknan
Denny Caknan (Deni Setiawan) ya iku musisi lan juru nyanyi sing asalé saka Ngawi. Jeneng Denny Caknan moncèr ing jagat musik merga lagu karangané Kartonyono Medot Janji ditonton tekan yutan uwong in YouTube. Lagu Kartonyono Medot Janji uga dinyanyèkaké déning juru nyanyi dangdut Nella Kharisma.
Lagu-lagu sing dikarang Denny Caknan akèh éntuk inspirasi saka lagu-laguné Didi Kempot. Lagu-lagu Denny Caknan nganggo lirik basa Jawa campur basa Indonesia.
Jenisgelaran, Barèng, Jombang
Jenisgelaran iku salah siji désa  ing Kacamatan Barèng, Kabupatèn Jombang, Provinsi Jawa Wétan, Indonésia.
Odisha
Odisha (biyen Orissa, ) iku sawijining nagara pérangan ing Indhi, kang dumunung ing Indhi wétan. Wewengkon iki dikupengi déning nagara pérangan Bengal Kulon ing lor-wétané, Jharkhand ing loré, Chhattisgarh ing kuloné lan lor-kuloné, uga Andhra Pradesh ing kidulé. Odisha nduwé 485 km garis pasisir sadawané Bay of Bengal ing wétané, saka Balasore nganti Ganjam. Wewengkon iki kalebu nagara pérangan paling gedhé ka-9 miturut jembar wewengkoné, lan paling gedhé nomer 11 miturut cacah wongé. Wewengkon iki uga nagara pérangan kang paling padhet nomer 3 ing Indhi. Odia (biyèn kaloka minangka Oriya) iku basa resminé lan basa kang paling akèh dicaturaké déning wong-wong ing wewengkon iki, udakara gunggunge ana 33,22 yuta wong miturut sensus taun 2001.
Kekaisaran Romawi Kulon
Kakaisaran Romawi Kulon iku jeneng kang diwènèhaké marang Kakaisaran Romawi sisih kulon sawisé pambagéyané déning Diocletian. Pérangan iki duwé pabédan sosial kang akèh karo Krajan Romawi Wétan; ing ngendi kang Wétan tutur basané Yunani lan banjur mèlu Gréja Ortodoks Wétan lan Monofisitisme; lan kang Kulon tutur basané Latin lan banjur mèlu Katulik Roma.
Viktor Prudnikov
Viktor Prudnikov (Ruslan Прудников, Виктор Алексеевич, lair ing Rostov-na-Donu, 4 Februari 1939 - surut 3 Januari 2015, nalika surut umuré 75 taun), iku sawijining Jèndral Ruslan. Dhèwèké tau njabar dadi Panglima Agung Angkatan Udara Ruslan (1991–1997).
Acèh
Acèh sing sadurungé naté ingaran kanthi jeneng Laladan Istimewa Acèh (1959–2001) lan Nanggroe Acèh Darussalam (2001–2009) iku provinsi ing Indonésia lan minangka provinsi paling kulon ing Indonésia. Acèh duwé otonomi sing ditata béda karo provinsi liya ing Indonésia, amarga alesan sajarah. Laladan iki wewatesan karo Lempongan Benggala ing sisih lor, Samodra Hindhia ing sisih kulon, Selat Malaka ing sisih wétan, lan provinsi Sumatra Lor ing sisih kidul-wétan lan kidul. Provinsi iki ketata sajeroning 18 kabupatèn lan 5 kutha.
Daerah Tingkat II
Wiwit taun 1999, Acèh wis ngalami sawatara pamekaran wewengkon nganti saiki ana 5 papréntahan kutha lan 18 kabupatèn yaiku:
Tangkisan, Mrebet, Purbalingga
Tangkisan iku désa ing Kacamatan Mrebet, kabupatèn Purbalingga, Provinsi Jawa Tengah, Indonésia.
Satuan astronomi
Ékan astronomi - SA (SI: ua, basa Inggris: astronomical unit, AU) ya iku ékan jarak,kang kira-kira padha déning jarak antara Bumi lan Matahari. Biji saka SA kang diterima umum ya iku 149.597.870,691 ± 30 mèter (sawatara 150 juta kilomèter utawa 93 juta mil
Aneka rupa konversi:
Banaran, Delanggu, Klathèn
Banaran iku désa ing Kacamatan Delanggu, Kabupatèn Klathèn, Jawa Tengah.
Pratélan kabiskopan ing Thai
Pratelan kabiskopan ing Thai yaiku pratelan sing ngalebokake lan njlèntrèhaké pambagian kanggo wilayah administratif Greja Katulik Roma sing dipimpin dening biskop utawa ordinaris ing Thai.
Konferensi para biskop Thai gabung ing Konferensi Waligreja Thailand.
Saiki ana 11 kabiskopan, sing endi 2 menika kabiskopan agung lan 9 liyane menika kabiskopan sufragan.
Pratelan kabiskopan
Berikut merupakan sewelas kabiskopan sing ana ing Thai.
Keduanan, Dépok, Cirebon
Keduanan iku désa ing Kacamatan Dépok, Kabupatèn Cirebon, Jawa Kulon.
Ostkaka
Ostkaka, "ost" tegesé "keju" lan "kaka" tegesé "kuwe ing Swedish (definisi "kaka" kalebu "cookie" nanging punika konsep luwih akeh), uga dikenal minangka cheese cake Swedish utawa Swedish cake curd, punika Swedish panganan cuci mulut sing duwe oyot ing rong wilayah Swèdhen, Hälsingland lan Småland, sanajan ana sawetara bedane antara ostkaka saka Hälsingland lan ostkaka saka Småland.
Kantan Muara, Pandih Batu, Pulang Pisau
Kantan Muara iku désa ing Kacamatan Pandih Batu, Kabupatèn Pulang Pisau, Provinsi Kalimantan Tengah, Indonésia.
Kedhungadhem, Kedhungadhem, Bajanegara
Kedhungadhem iku désa ing kacamatan Kedhungadhem (Kedungadem), Kabupatèn Bojanegara, Provinsi Jawa Wétan, Indonésia.
Kelating, Kerambitan, Tabanan
Kelating iku désa ing Kacamatan Kerambitan, Kabupatèn Tabanan, Bali.
Alkimiya lan kimiya ing jaman Islam tengahan
Alkimiya lan kimia ing jagad Islam mangku teges kajian alkimiya tradhisional lan kajian kimiya praktis wiwitan (panitipriksa kimiyawi wiwitan tumrap alam ing saumumé) déning para sujana ing jagad Islam tengahan. Tembung alkimiya turun saka tembung Arab كيمياء utawa kīmiyāʾ  kang purwané saka tembung Mesir kuna kemi, tegesé ireng.
Sawisé bubrahé Kakaésaran Roma Kulon, papan pangembangan kawruh alkimiya ngalih menyang wewengkon kang kabawah kalifah mawa kabudayan Islam. Alkimiya Islam luwih akèh kaweruhan jalaran cathetan bab kawruh iku luwih apik nalika jaman iki. Akèh-akèhé tulisan alkimiya wiwitan kang lestari nganti taunan iku tulisan-tulisan kang awujud pertalan-pertalan abasa Arab.
Pratélan tetembungan
Ana ing ngisor iki tembung-tembung Jawa kang dianggo ing artikel iki, dikanthèni jarwané ing basa Indonésia lan Inggris. • 2
19 Fèbruari
19 Fèbruari punika dinten ingkang kaping 50 miturut Kalèndher Grégorius.
The Equalizer (filem)
The Equalizer inggih punika filem thriller laga saking Amérikah Sarékat ingkang kadamel taun 2014. Filem punika dipunsutradarani Antoine Fuqua, dhedhasar skénario anggitanipun Richard Wenk, dipunangkat saking sandhiwara seri televisi kanthi sesirah ingkang sami. Ingkang maragani filem punika antawisipun Denzel Washington, Marton Csokas, Chloë Grace Moretz, David Harbour, Bill Pullman, lan Melissa Leo.
Kabiskopan Agung Uppsala
Kabiskopan Agung Uppsala (Uppsala ärkestift) yaiku salah sijining saka telulas kabiskopan Greja Swedhen lan siji-sijine kabiskopan Greja Swedhen sing entuk status kabiskopan agung.
The Equalizer (filem)
Pandamelan filem punika kawiwitan ing wulan Juni 2013 ing sapérang panggènan ing Massachusetts. The Equalizer punika filem kapisan sayuk karyanipun Village Roadshow Pictures kaliyan Sony Pictures Entertainment awit Saving Silverman taun 2001. Filem punika, kaping pisan dipun-giyaraken ing pahargyan Toronto International Film Festival surya 7 September 2014, lan dipunbabar kanggé sagung pamirsa sadonya ing surya 26 Sèptèmber 2014.
Kabiskopan Agung Uppsala
Kabiskopan agung Lutheran
Uppsala menika kursi Biskop Agung Lutheran Uppsala. Berpusat ing kutha Uppsala, kabiskopan kasebut kalebu Kabupaten Uppsala, Kabupaten Gävleborg lan sebagean Kabupaten Stockholm lan Kabupaten Västmanland. Kabiskopan agung kasebut sadurunge uga kalebu sebagean Norrland, sing diowahke ing Kabiskopan Härnösand nalika kabiskopan kasebut didegake ing 1647 lan Kutha Stockholm, sing didadike kabiskopan dhewe ing 1942.
The Equalizer (filem)
Sasampunipun kababar, The Equalizer nampi warni-warni pamanggih saking para pamirsa lan juru kritik, ingkang kathahipun sami ngalembana lumantar kaprigelan para juru paraganipun, suwantenipun, lan jagragipun. Kados ingkang kacathet déning box office, filem punika kasil ngempalaken arta langkung saking $192 yuta. Filem chandhakipun ugi sampun dipunwartosaken badhé dipundamel, ingkang dipunsengkuyung déning Denzel Washington malih minangka paraga baku.
Latar wingking
Ing wulan Juni 2010 wonten pawartos bilih Russell Crowe gadhah gegayuhan badhé ndamel filem kanthi sesirah The Equalizer ingkang badhé dipunsutradarani Paul Haggis, lan disengkyung déning Crowe minangka juru paraga ingkang maragani Robert McCall.
Kabiskopan Agung Uppsala
Sumber lan referensi
(incomplete)
The Equalizer (filem)
Latar wingking
Ing wulan Désèmber 2011 kalaporaken ugi, Denzel Washington badhé maragani filem ingkang dipunangkat saking sandhiwara sèri televisi, dipunragati déning Sony Pictures Entertainment lan Escape Artists. Antoine Fuqua kacathet badhé nyutradarani filem punika, jumbuh kaliyan pratélanipun ing surya 21 Maret 2013, nyawiji malih kaliyan Washington sasampunipun sayuk karya ing taun 2001 nalika nampi bebungah Piala Oscar ing filem Training Day. Chloë Grace Moretz ugi dipunpratélakaken badhé dados paraga, ing surya 10 Mèi 2013. Ing surya 31 Mèi 2013, Melissa Leo katetepaken minangka salah satunggalipun juru paraga. Leo sadèrèngipun sesaringan kaliyan Washington ing filem Flight, lan kaliyan Fuqua ing filem Olympus Has Fallen (2013). Marton Csokas ugi katetepaken mlebet filem punika ing surya 17 Mèi. Pandamelan filem punika kawiwitan ing wulan Juni 2013 ing Salisbury, Hamilton, Chelsea, Haverhill, lan Boston, Massachusetts.
Surya 21 Juni 2013, Harry Gregson-Williams kadhapuk ngayahi jejibahan minangka juru musik pangiring kanggé filem punikai. Varèse Sarabande mbabar album musik pangiring The Equalizer ing surya 23 Sèptèmber 2014. Ing surya 25 Agustus 2014, kapéntasaken lagu "Guts Over Fear", déning Eminem sesarengan Sia, ingkang kadamel déning Emile Haynie. Lagu punika ugi saget kamirengaken ing sisih wingking filem.
Box office
The Equalizer kasil ngempalaken arta ngancik $101.5 yuta ing Amérika Lèr lan $90.8 yuta ing sapérang tlatah sadonya, lan gunggung arto ngancik $192.3 juta, sawatawis wragad ingkang sampun medal inggih punika $55 yuta.
Filem candhakan
Ing surya 24 Fèbruari 2014, pitung wulan sadèrèngipun pambabaran filem punika, dipunlaporaken bilih Sony Pictures lan Escape Artists sampun gadhah rancana badhé ndamel filem candhakipun, dhedhasar skénario anggitanipun Richard Wenk. Pramula Oktober 2014, Fuqua ngendika ing salebetipun wawan rembag, bilih piyambakipun badhé maragani filem candhakan manawi para pamirsa lan Washington ngersakaken. Ing surya 22 April 2015, satunggalipun filem candhakan sampun dipunpratélakaken, lan Washington badhé ngayahi minangka juru paraga baku. Ing surya 11 Juni 2015, Sony netepaken 29 September 2017 minangka wanci pambabaran filem The Equalizer 2, sinaosa Fuqua dèrèng mratélakaken kasumadyan nyutradarani malih. Surya 23 Sèptèmber 2016, Washington ngedalaken pratélan bilih piyambakipun sumadya ngayahi dados paraga baku. Novèmber 2016, Sony ngaturi pirsa bilih filem candhakan dipunundur ing 14 Sèptèmber 2018, lan Fuqua sumadya nyengkuyung malih minangka sutradhara.
Lara gorokan streptokokus
Lara gorokan streptokokus utawa faringitis streptokokus iku lelara kang disababaké bibit lelara aran “gugus bakteri streptokokus A”. Lara gorokan jinis iki namani gorokan, amandhel (klanjer cacah loro wujud lonjong ing gorokan, ing buri cangkem), lan bisa uga kothak swara (laring). Tandha-tandhané kang lumrah kaya ta panas, gorokan karasa lara (uga ingaran pancingen), lan abuhing klanjer (ingaran klanjer getah wening) ing gulu. Sapréné, ana 37 kasus lara gorokan kang kalakon ing bocah cilik.
Lara gorokan streptokokus sumebar lumantar sénggolan raket wong kang nandhang. Saperlu mesthèkaké 100 persèn yèn wong kataman lara gorokan streptokokus, tès aran kultur gorokan prelu katindakaké. Éwa samono, tanpa tès mau, kasus kang dinuga lara gorokan bisa konangan saka tandha-tandha kang muncul. Ing kasus-kasus kang dinuga utawa kang wis pesthi, antibiyotik (tamba kang mbrastha baktèri) bisa ngéndhani lelara supaya ora mundhak mbebayani lan bisa ngrerikat kawarasan.
Tandha-tandha
Tandha-tandha lumrah lelara iki kaya ta pancingen, awak panas punjul 38 °C (100.4 °F), wetuning nanah (barang cuwer kang rupa kuning semu ijo) ing amandhel, lan abuhing klanjer ing gulu.
Kadhang kala uga muncul tandha-tandha liyané:
Sabab
Lara gorokan streptokokus disababake bibit lelara (utawa bakteri) aran streptokokus grup A beta-hemolitik utawa grup A beta-hemolytic streptococcus (GAS). Bibit lelara liya uga bisa njalari pancingen. Lara gorokan streptokokus nular langsung saka senggolan raket karo wong kang nandhang. Wong akèh kang nglumpuk ing saenggon, kaya ta ing militèr utawa sekolahan, bisa njalar lelara iki sumebar kanthi rikat. Bibit lelara kang wis garing lan tinemu ing lebu ora bisa njalari wong lara. Bibit teles, kaya ta kang tinemu ing sikat untu, bisa njalari wong lara nganti suwéné 15 dina. Bibit-bibit lelara iki bisa urip ing panganan sanajan arang lelakoné, lan bisa njaalari lara marang wong kang mangan panganan mau. Rolas persèn bocah kang ora nuduhake tandha-tandha lara gorokan iki nggawa bibit GAS ing gorokane.
Mesthekake larane
Angka siji kapasangake ing saben wewaton ing ngisor iki:
Tes laborat
Tes aran kultur gorokan iku minangka cara kang pokok kanggo mesthekake bener orane wong nandhang lara gorokan streptokokus. Tes iki bisa mesthekake dumadi orane lelarane kanthi patitis 90 nganti 95 persèn saka sakehing wong kang melu tes. Aliya saka iku, tes liya aran tes kilat Strep (uga aran tes kilat dheteksi antigen utawa rapid antigen detection testing/RADT) uga bisa katindakake. Tes kilat Strep asile luwih rikat tinimbang kultur gorokan nanging mung bisa mènèhi asil patitis 70 persèn saka sakehing wong kang melu tes. Rong tes mau bisa satimbang anggone mesthekake yèn panandhang ora kena lara gorokan streptokokus (kanthi patitis 98 persèn saka sakehing wong kang melu tes).
Kultur gorokan positif (liya ukara, kang nemtokake lara oraning wong) utawa tes kilat Strep, ditambah tandha-tandha lara gorokan streptokokus nuduhake tuwuhing lelara mau. Wong kang ora nuwuhaké tandha-tandha ora perlu dites kultur gorokan utawa tes kilat. Gunggung persèn tinemtu saka populasi mau ngemot bakteri streptokokus ing gorokan nanging ora nganti mbebayani.
Lelara liyané kang bisa salah diarani lara gorokan streptokokus
Tandha-tandha lara gorokan streptokokus uga bisa kedadeyan ing kaanan lara liyané. Mula, nemtokake lara gorokan streptokokus bisa angèl dilakoni tanpa ngadani tes kultur gorokan utawa tes streptokokus kilat. Watuk, umbel meler, mencret, lan mripat abang karo perih, saliyané panas lan pancingen racaké luwih memper lara gorokan kang disebabake déning virus tinimbang lara gorokan streptokokus. Abuhing klanjer (klanjer limfe) ing gulu ditambah pancingen, panas, lan klanjer kang tambah gedhé (amandel) ing gorokan bisa uga tuwuh ing lelara liyané, sinebut mononukleosis infeksiosa.
Panyegahan
Oprasi amandel bisa dadi cara pangobatan kanggo wong kang kerep nandhang lara iki supaya ora tuwuh manèh. Nganti taun 2003, yèn lara gorokan streptokokus kedadeyan nganti ping telu luwih ing wektu setahun, oprasi amandel dianggep kang paling trep dilakoni. Ewasemono, nunggu kanthi waspada uga bisa.
Pangobatan
Lara gorokan streptokokus kang ora ditambani lumrahé mari ing sauntara dina. Panggunan obat(antibiotik) nyendakake wektu tuwuhing tandha-tandha wetarane nganti 16 jam. Pangobatan nganggo antibiotik duwé tujuan utama yaiku ngurangi risiko lelara sansaya nemen, kaya ta mundhak panas nemen (sinebut panas rematik) utawa nglumpuking nanah ing gorokan (aran abses retrofaring). Obat-obat iku mau bisa mandi yèn diwènèhake ing sajeroning wektu 9 dina wiwit tandha-tandha tuwuh.
Pangobatan rasa lara
Obat kanggo ngurangi rasa lara, kaya ta obat kang ngurangi abuh (non-steroidal anti-inflammatory drugs, utawa NSAIDs) utawa obat kang ngudhunake panas (parasetamol, utawa asetaminofen), bisa mbantu ngenthengake rasa lara kang tuwuh bebarengan karo lara gorokan streptokokus. Steroid bisa uga dianggo, memper kaya salep utawa balsem kang arane lidocaine. Aspirin bisa dianggo karo wong kang wis diwasa nanging ora prayoga kanggo bocah amarga bisa ningkatake risiko lelara aran sindrom Reye's kang bisa nyebabake oncating nyawa.
Obat antibiotik
Antibiotik kang umum digunakaké ing Amérika kanggo nambani lara gorokan streptokokus yaiku penisilin V. Obat iki populer amarga aman, regane murah, lan mandi. Obat kang arane amoxicillin luwih disenengi ing wewengkon Éropah. Nagara India, kang duwé risiko luwih dhuwur tumrap tuwuhing panas rematik, milih obat suntik kang arane benzathine penicillin G minangka obat utama kang dianggo. Antibiotik kang bener bisa nyendhakake wektu rata-rata tuwuhing tandha-tandha (yaiku telu nganti limang dina) dadi mung sadina. Obat-obatan iku mau uga bisa ngurangi sumebaring lelara iki. Utamane kanggo ngurangi komplikasi kaya ta panas serius, gabagen, utawa infeksi. Linuwihing antibiotik kanggo tamba lara gorokan streptokokus kudu imbang karo efek samping kang bisa tuwuh sabanjuré. Obat antibiotik ora prelu diwènèhake marang wong diwasa kang séhat lan nuduhake reaksi négatif marang obat mau. Antibiotik kanggo lara gorokan streptokokus kudu diresepake luwih dhuwur tinimbang prakira parahing kedadeyan lelara iki lan kacepetan sumebare. Obat eritromisin (lan usada liyané, kaaran macrolides) prayoga kanggo wong kang alergi parah karo penisilin. Sadurungé nganggo penisilin, jinis obat kang arane sefalosporin bisa minangka wong kang alergine luwih entheng. Infeksi streptokokus uga bisa nyebabake abuhing ginjel. Kaanan kaya mangkono tetep bisa tuwuh arepa antibiotik wis dianggo.
Bakale Lelara Iki Sabanjure
Tandha-tandha lara gorokan iki lumrahé malih apik, ing watara telu nganti limang dina, ditambani utawa ora. Pangobatan nganggo antibiotiik ngurangi risiko tuwuhing lelara kang luwih serius lan nyegah sumebaring lelara iki. Bocah bisa langsung mangkat sekolah manèh ing wetara 24 jam sawisé ngombé antibiotik.
Kaanan serius ing ngisor iki bisa disebabake déning lara gorokan streptokokus:
Pola lan panyebaran lelara
Pancingen (utawa faringitis), yaiku sajembaring kategori lelara kang bisa nuwuhaké lara gorokan streptokokus, kadiagnosa ing 11 yuta wong saben tahune ing Amérikah Sarékat. Sakehing kasus pancingen mau lumrahé disebabake déning virus. Nanging, bakteri streptokokus grup A beta-hemolitik nyebabake 15 nganti 30 persèn lara pancingen ing bocah lan 5 nganti 20 persèn ing wong diwasa. Kasus-kasus mau racaké kedadeyan ing sarampunge mangsa dingin lan wiwitane mangsa semi.
Serat Pararaton
Pararaton (ꦥꦫꦫꦠꦺꦴꦤ꧀), Serat Pararaton (ꦱꦼꦫꦠ꧀ꦥꦫꦫꦠꦺꦴꦤ꧀), utawa Pustaka Raja (ꦥꦸꦱ꧀ꦠꦏꦫꦗ), tegesé "buku bab para ratu", iku babon basa Jawa kang kalebu ing sastra Jawa Tengahan. Babon iki isi 32 kaca ukuran folio lan ngemu 1.126 larik. Surasané bab sajarah ratu-ratu ing Singasari lan Majapait. Sapa kang nulis babon iki, tekan sapréné ora kaweruhan.
Pararaton diwiwiti mawa carita panitisé Kèn Angrok ing alam donya. Dhèwèké mono kang miwiti Karaton Singasari (1222–1292). Saparo isiné babon carita bab limpadé Kèn Angrok ing nglakoni urip nganti dadi ratu ing taun 1222. Lakoné mau uga cawuh karo mitos. Candhaké, isiné babon banjur wujud cuwilan-cuwilan carita kang urut titimangsané. Akèh lelakon ing kono kang kacathet titimangsané. Nyedhaki pungkasaning carita, katerangan sajarahé sansaya cekak lan cawuh karo katerangan sarasilahé sentana Karaton Majapahit.
Bebuka
Janjiné mau diantebi. Déning Brahma, Kèn Angrok dilairaké lumantar wanita tani kang tembé omah-omah. Nalika babarané, ibuné nyèlèhaké dhèwèké ing sawijining kuburan. Awaké Kèn Angrok sumunar lan narik kawigatèné Ki Lembong, durjana kang liwat kono. Ki Lembong ngangkat dhèwèké dadi anak, nggedhèkaké, lan ngajari dhèwèké manéka warna kagunan. Kèn Angrok banjur katut ing jagating totohan, kadurjanan, lan jarah rayah. Ing babon kocap yèn Kèn Angrok bola-bali dislametaké déning déwa. Ing sawijining lelakon ing Gunung Kryar Lejar, para déwa mudhun saperlu ngadani parepatan lan Bathara Guru (Siwah) mbiwara yèn Kèn Angrok iku putrané. Kèn Angkrok tinakdir yèn bakal nggawa tata lan tentremé Tanah Jawa.
Bebukaning Pararaton iki banjur dilanjut carita bab Kèn Angrok sapatemon karo Lohgawé, wong Brahmana saka Indhu. Lohgawé mono nedya mesthèkaké pakoné Bathara Guru kaleksanan. Dhèwèké banjur kongkon Kèn Angrok saperlu nemoni Tunggul Ametung, lurahing Tumapel. Wusana, Kèn Angrok mrajaya Tunggul Ametung supaya bisa ndhaup Kèn Dedes (bojoné Tunggul Ametung) uga munggah kapraboning Singasari.
Karangan, Barèng, Jombang
Karangan iku salah siji désa ing Kacamatan Barèng, Kabupatèn Jombang, Provinsi Jawa Wétan, Indonésia.
Yaman ing Olimpiade
Yaman mung melu ing Olimpiade Musim Panas, ngirim atlit ing kabeh edisi sawise melu kaping pertami ing 1992. Sadurunge penyatuan Yaman ing 1990, para atlit Yaman berkompetisi ing Pertandingan kasebut ing wiwit 1984, ngewakili Yaman Lor (Republik Arab Yaman; 1984 lan 1988) utawa Yaman Kidul (Republik Demokratik Rakyat Yaman; 1988). Yaman ora pernah menangke medhali Olimpiade.
Akri Patrio
Akri ya iku pelawak lan aktor Indonésia. . Akri wiwit dikenal awit gabung karo kelompok lawak Patrio karo Eko lan Parto kang tampil rutin ing acara Ngelaba ing TPI.
Sadurungé, lulusan UHAMKA (Universitas Muhammadiyah Prof. Dr. HAMKA), Jakarta, Fakultas Sastra lan Seni Basa Indonésia iki iyo dadi penyiar radio ing SK radio. banjur tinemu karo Eko lan Parto banjur ndirikaké Patrio pada 1994. Akri uga tampil dadi bintang sinétron karo karakter komediné. Termasuk sinétron sukses PARA PENCARI TUHAN arahan sutradara lan aktor Deddy Mizwar. liyané iku, Akri uga tau dadi pemandu acara dialog religi lan dadi nara sumber. Disusul penampilané dadi juri acara adu bakat Pidacil ana ing TPI.
Ana ing soal pendidikan,Akri ora namung mandhek ning jenjang pendidikan tingkat S1, ning yuswa kaping 40 iki, Akri duwé niatan kanggo nerusaké sekolah ning S2 jurusan Psikologi ing Universitas kang padha nalika dhèwèké nglakoni kiliyah ning S1 mbiyen, ya iku ning UHAMKA (Universitas Muhammadiyah Prof. Dr. HAMKA), Jakarta, lagi S1 mbiyèn Akri kang esih 38 taun (kira-kira taun 1989) ning Fakultas Sastra lan Seni Basa Indonesia lan lulus ning taun 1997. "Gue tinggal nunggu waktu aja nih. Pokoknya umur 40 taun gue udah sekolah lagi," ujare Akri Mantep.
Sinetron
Sinetron kang pernah dibintangi déning Akri, kaya ta :
Ekkerøy
Ekkerøy punika dhusun ingkang kapernah ing praja Nurwègen.
Ringinharja, Gubug, Grobogan
Ringinharja (cara Indonésia: Ringinharjo) iku désa ing Kacamatan Gubug, Kabupatèn Grobogan, Provinsi Jawa Tengah.
Puisi abasa jawi
ꦏꦲꦸ​ꦗꦒ​ꦱꦺꦭꦭꦸ​ꦲꦠꦶꦩꦸ​ꦱꦴꦠ꧀​ꦗꦲꦸꦃ​ꦢꦫꦶꦏꦸ​ꦠꦸꦁꦒꦸ​ꦲꦏꦸ​ꦏꦺꦩ꧀ꦧꦭꦶ​*ꦕꦂꦠꦺꦱꦾ​ꦲꦺꦴꦥ꦳꧀​ꦭꦶꦫꦶꦏ꧀ꦭꦒꦤ꧀ꦢꦺꦴꦤꦺꦱ꧉​ꦤꦺꦠ꧀​ꦩꦺꦚ꧀ꦕꦶꦤ꧀ꦠꦲꦶꦩꦸ​ꦲꦏꦸ​ꦠꦺꦤꦁ​ꦩꦺꦩꦶꦭꦶꦏꦶꦩꦸ​ꦲꦏꦸ​ꦲꦢ​ꦢꦶ​ꦱꦺꦠꦥ꧀​ꦲꦺꦁꦏꦲꦸ​ꦩꦺꦩ꧀ꦧꦸꦏ​ꦩꦠ​ꦩꦺꦫꦶꦤ꧀ꦢꦸꦏꦤ꧀ꦩꦸ​ꦱꦺꦭꦭꦸ​ꦏꦸ​ꦫꦱꦏꦤ꧀​ꦱꦺꦭꦭꦸ​ꦩꦺꦩꦺꦭꦸꦏ꧀ꦩꦸ​ꦥꦺꦤꦸꦃ​ꦕꦶꦤ꧀ꦠ​ꦆꦠꦸ​ꦪꦁ​ꦱꦺꦭꦭꦸ​ꦲꦏꦸ​ꦲꦶꦔꦶꦤ꧀ꦏꦤ꧀​ꦏꦲꦸ​ꦩꦩ꧀ꦥꦸ​ꦩꦺꦩ꧀ꦧꦠ꧀ꦏꦸ​ꦠꦺꦂꦱꦺꦚꦸꦩ꧀​ꦢꦤ꧀​ꦏꦲꦸ​ꦧꦶꦱ​ꦩꦺꦩ꧀ꦧꦠ꧀​ꦤꦥ꦳ꦱ꧀ꦏꦸ​ꦭꦺꦧꦶꦃ​ꦧꦺꦫꦂꦠꦶ​ꦫꦺꦥ꦳꧀ꦥ꦳꧀:​ꦏꦲꦸ​ꦗꦒ​ꦱꦺꦭꦭꦸ​ꦲꦠꦶꦩꦸ​ꦱꦴꦠ꧀​ꦗꦲꦸꦃ​ꦢꦫꦶꦏꦸ​ꦠꦸꦁꦒꦸ​ꦲꦏꦸ​ꦏꦺꦩ꧀ꦧꦭꦶ​ꦏꦸ​ꦩꦺꦚ꧀ꦕꦶꦤ꧀ꦠꦲꦶꦩꦸ​ꦱꦺꦭꦭꦸ​ꦩꦺꦚꦪꦔꦶꦩꦸ​ꦱꦩ꧀ꦥꦲꦶ​ꦲꦑꦶꦂ​ꦩꦺꦤꦸꦠꦸꦥ꧀​ꦩꦠ​ꦏꦲꦸ​ꦩꦩ꧀ꦥꦸ​ꦩꦺꦩ꧀ꦧꦠ꧀ꦏꦸ​ꦠꦺꦂꦱꦺꦚꦸꦩ꧀​ꦢꦤ꧀​ꦏꦲꦸ​ꦧꦶꦱ​ꦩꦺꦩ꧀ꦧꦠ꧀​ꦤꦥ꦳ꦱ꧀ꦏꦸ​ꦭꦺꦧꦶꦃ​ꦧꦺꦫꦂꦠꦶ
Wanasraya, Watumalang, Wanasaba
Wanasraya  iku salah siji désa  ing Kacamatan Watumalang, Kabupatèn Wanasaba, Provinsi Jawa Tengah, Indonésia.
Papirus
Papirus utawa Papyrus (jeneng ilmiah: Cyperus papyrus) ya iku jinising tuwuhan banyu kang kaloka minangka bahan kanggo gawé kertas ing jaman \bkuna\b. Tuwuhan iki lumrahé ditemoni ing pinggir lan lembah Kali Nil. Udakara 3500 SM, bangsa Mesir Kuna wis nggunakaké papirus. Nalika iku gawé kertas saka kulit-kulit tipis utawa kulit-kulit alus papirus, sadurungé kertas (kaya kang wis kaloka saiki) tinemu.
Ciri-ciri fisik lan kagunan
Karakter wit papirus alus banget, tanpa bonggol-bonggol lan eri kang anuju ing golongan kembang gedhé, nyaman, lan dhapuré rumbai. Jaréné amarga owahing géografis ing tlatah kali Nil lan ngrembakané panggunan kulit kéwan minangka média kanggo nulis, papirus ing Mesir ora manèh ngrembaka kanthi subur. Pananduran dadi angèl lan populasi papirus mudhun. Nanging kanthi mangkono, saiki papirus wis akèh thukul ing pnggiring tlaga cilik lan kali-kali ing Afrika.
Miturut Dr. Kamaluddin al-Batanuni, guru besar ékologi, tuwuhan papirus urip ana ing tlatah lembap lan teles. Godhong-godhongé dawa, dhuwur, lan kaya kulit. Dhawané ngancik 1,5 mèter lan godhong-godhongé tuwuhan iki akèh kanggo gawé klasa.
Ing wewengkon jazirah Arab, nalika mangsané Muhammad, tuwuhan iki saliyané kanggo gawé klasar, uga kanggo nulis Al Qur'an lan bahan usada tradhisional. Minangka bahan kanggo nulis, papirus diolah nganti kaya kertas, lumrahé ukurané 10×20 cm nganti 10×30 cm utawa punjul 10×50 cm. Nanging, ana kepingan kang dijait nganti ngasilaké lembar papirus kang dawané 12 nganti 30 mèter.
Papirus ing agama Islam
Papirus kaloka minangka sawijining obat; ing agama Islam kacathet ing Hadits kang diriwayataké déning Imam Bukhari lan Imam Muslim, adhadhasar informasi saka Abu Hazm yèn dhèwèke krungu Sahl bin Sa'd As Sa'idi takon ngenani obat kang kanggo nambani tatuné Muhammad nalika Perang Uhud. Mula saka iku panjenengané ngendika: "Pasuryané tatu, waja sèrine pecah lan helm ing mustakané remuk. Fatimah az-Zahra ngresiki getihé, lan Ali bin Abi Thalib nyuntakake banyu nganggo perisai. Nalika Fatimah ngerti yèn banyuné ora bisa nahan getih kajaba sansaya akèh, mula dhèwèké njupuk sawijining klasa, banjur diobong nganti dadi awu, lan banjur nemplèkaké ing tatuné mau, banjur getih mau mandheg anggoné mili".
Al Kahal bin Tharkan njlèntrèhake hadits iki. Jaréné, klasa kang dimaksud ing hadits mau ya iku klasa kang digawé saka papirus. Nalika iku klasa kerep digawé saka tuwuhan iki. Awu kang asalé saka papirus duwé prabawa kang apik nalika ngempet getih amarga ngandhut zat panggawé garing kang kuwat lan ora nyengat. Awu iki yèn dibarengaké karo cuka banjur disebulaké ing jero irungé wong kang mimisen, bakal bisa mampetaké mimisen mau.
Saliyané iku, kaya di kang dituturaké déning Abdul Mun'im Q ing bukuné At-Tadawy bil Qur'an (Pangobatan ing Al-Qur'an), ing jeroné tuwuhan iki kaandhut uyah mineral kanthi kadhar kang gedhé; zat ikil kang bakal dadi awu sawisé godhong-godhonge diobong. Awu iki alus banget nganti ngancik drajat kang gedhé lan ukuran awuné bisa mancik ukuran glepung perekat kang bisa ngempet pendarahan candhaké. Iki kang nambah ambané lumahé. Ing antarané khasiat paling wigati saka lumahing iki ya iku sifaté kang gampang nyerap. Tegesé, dhèwèké nglumpukaké lumahé unsur-unsur liya saka kaanan kang apa anané. Mula saka iku, ngobong tuwuhan iki bakal ngasilaké awu kang stèril lan duwé khasiat kanggo ngresiki tatu lan madhèkaké pendarahan, uga bakal minangka panutup lan pambalut kang nyegah mlebuné mikroba lan jisim-jisim renik liyané.
Karakteristik médhia papirus iki pancèn kaloka déning akèh bangsa. Ing India, tuladhané, lenga mentah kang kagawé saka papirus akèh kanggo nglancaraké uyuh. Luwih saka iku, kulit kembangé kanggo pambalut tatu lan obat tumrap jaringan kang urip.
Micah Richards
Micah Lincoln Richards ya iku juru main bal-balan kang nduwé kewarganagaraan Inggris kang main kanggo klub Manchester City ing posisi bèg.
Kabiskopan Atlacomulco
Kabiskopan Atlacomulco (Dioecesis Atlacomulcana) (didegake ing 3 November 1984) yaiku kabiskopan suffragan saka Kabiskopan Agung Toluca.
Monogenea
Monogenea yaiku kelas anggota saka kéwan Avertebrata kang kagolong ning filum Platyhelminthes. Kéwan kang saka kelas Monogenea lumrahé parasit. Kéwan iki uga ora duwé gronggongan tubuh. Monogenea duwé sistem pencernaan prasaja kang nyakup bolongan yaiku bolongan cangkem, usus, sarta anus. Tuladhané Noebenedenia.
Ning ning tahap awal uripé, Monogenea duwé sebuah organ kang kaya pancingan ning pérangan posterioré kang karan haptor. Kéwan diwasa duwé prohaptor (kanggo mangan) lan opisthaptor (kanggo nempel). Monogenea bisa tinemu ning kulit, sirip, lan angsang iwak. Monogenea racaké hermafrodit. Siklus uripé ora ngalami reproduksi aseksual. Nalika reproduksi, kéwan iki ngasilaké endhog kang ngalami dadi larva, karan onkomirasidium. Kéwan dewasané mangani getih, lendir, sarta sel-sel epitel kéwan kang ditemploki.
Prangko
Prangko ing basa latin diarani franco. Prangko ya iku kertas kang ana duwé lém ing pérangan mburi, béntuké kothak lan ana gambaré. Prangko gunané kanggo bukti yèn wis nglakokaké transaksi ing layanan jasa pos kaya ta ngirim surat utawa layang. Prangko ditémpélaké ing amplop, kertu pos, utawa barang pos liyané sadurungé dikirim. Pembayaran nggunakaké prangko dadi cara mbayar kang paling populèr yèn kabandingaké cara liyané, kaya ta nggunakaké aerogram. Prangko kang sepisanan dipublikasékaké tanggal 1 Mèi 1840 ing Karajan Manunggal. Nalika iku prangko dadi réformasi pos kang dikenalké karo Rowland Hill. Nganti saiki Karajan Manunggal éntuk perlakuan mirunggan, nagara iki dadi siji-sijiné nagara kang ora perlu ncantumaké jeneng nagara ing prangko.
Prangko wujudé kertas kang ana gambaré kang diterbitake karo nagara, ing mburiné ana lim kanggo némplékaké. Ing pérangan ngarep ana tulisan rega kang dadi biaya kanggo ngirim pos. Kanthi némpélaké prangko tegesé béaya kiriman iku wis dilunasi kang ngirim surat lan kang dadi imbalané ya iku pos duwé kawajiban kanggo ngirimaké layang iku ing alamat kang dadi ancasé.
Kagiyatan surat-suratan lam sistem kanggo ngeposké sabenere wis ana nalika durung ana prangko. Saben pamaréntah yasa sarana lan prasarana kanggo nyukupi kebutuhan perposan. Kaya ta Jalan Raya Anyer-Panarukan kang diyasa déné gubernur jenderal Indhiya Nèderlan kang jenengé Herman Willem Daendels kaloka kanthi jeneng Jalan Pos Raya.
Prangko gambaré panggonan kang duwé sajarah, gambar wong, lan gambar prastawa kang wigati. Pernikahan William-Kate uga digawé ing gambar prangko déné pamaréntah Kanada.
Sajarah Prangko
Ing taun 1930, nalika Inggris dadi nagara indhustri, transportasi ngalami kemajuan. Rel sepur wiwit diyasa, wiwit saka kulon nganti tekan wétan, saka lor nganti tekan kidul. Nalika iku Rowland Hill mikirake kapiyé carané supaya ngéntukake dhuwit kanggo kaskarajan saka pajeg kirim-kiriman layang. Pikiran Rowland Hill uga diganggu karo piwenehan hak kanggo anggota Majelis Rendah lan Majelis Tinggi ing sajeroning parlemèn supaya bisa ngirim layang kanthi ora mbayar lan tanpa wates. Saliyané iku, sistem pembayaran prabeya déning sing nampa uga ngrugikake dinas pos. Déning Rowland Hill dianggep boros lan ngrugikake kas kraton.
Mula ing taun 1837 Rowland Hill usul menyang parlemèn, kang isiné ya iku.
Usus kosong
Usus kosong utawa jejunum (sok asring ditulis yeyunum) iku pérangan kapindho saka usus alus, ing antarané usus rolas driji (duodenum) lan usus panyerepan (ileum). Dawané kabèh usus alus ing manungsa diwasa antarané 2-8 mèter, 1-2 mèter iku pérangan usus kosong. Usus kosong lan usus panyerepan digantungaké ing njeron awak kanthi mesenterium.
Jejunum diturunaké saka tembung sipat jejune kang ateges "ngelih" ing basa Inggris modhérn. Teges asliné asalé saka basa Laton, jejunus, kang ateges "kosong".
Bojongmanik, Lebak
Bojongmanik iku kacamatan ing Kabupatèn Lebak, Provinsi Banten, Indonésia.
Godhong séndhok
Godhong séndhok (Plantago asiatica) ya iku suket-suketan kang kalebu ing kulawarga Plantiginaceae. Tetuwuhan iki duwé jeneng liya ya iku Sembung otot, Suri pandhuk, Otot-ototan, lan Kuping menjangan. Suket iki sejatiné gulma ana ing kebon teh lan karèt. Wit iki asalé saka Asia lan Éropah lan bisa ditemokaké mawa dharatan cendhèk nganti dhuwuré 3000 mèter sadhuwuring samodra. Ing jaman dhisik tanduran iki dianggep kramat ing Anglo Saxon. Terna taunan sing dhuwuré 20 cm lan galihé dawa uga kasusun dening rosét. Godhonge ijo lansét dawané 5-10cm lan dawané 4-9cm. wohé lonjong werna soklat kriput lan wijiné cacahé 2-4 ing sajroning woh.
Piguna
Godhong séndhok bisa kanggo jamu lelara  hepatitis, diséntri, watu empedhu, prostatitis, mimisan, pipis watu, bésèr lan bisul. Cara nganggo ya iku godhongé didheplok banjur dibaluraké ing perangan kang nandang lara.
Ringinkidul, Gubug, Grobogan
Ringinkidul iku désa ing Kacamatan Gubug, Kabupatèn Grobogan, Provinsi Jawa Tengah.
Humayun Ahmed
Humayun Ahmed ( diucapké: <span class="IPA" title="Representation in the International Phonetic Alphabet (IPA)">[ɦumae̯un aɦmed̪] ; 13 November 1948   – 19 Juli 2012) iku panulis buku, dramatis, panulis naskah, lan panyipta filem saka Bangladesh. Brobosané ya iku debut novèl Nondito Noroke sing diterbitaké taun 1972. Ahmed nulis punjul 200 buku fiksi lan non-fiksi, sakabèhé dadi novèl paling laris ing Bangladesh. Gagrag panulisané Ahmed dicirèni realis sekti (magical realism). Buku-bukuné laris banget ing pameran buku Ekushey nalika taun 1990an lan 2000an. Dhéwéké uga menang Bangla Academy Award lan Ekushey Padak award kanthi kontribusiné kanggo sastra Bengali.
Ing wiwitan taun 1990an, Ahmed muncul minangka panyipta filem. Dhéwéké nggawé wolung filem sing caritané dijupuk saka novelé dhéwé. Dhéwéké uga nampa enem Bangladesh National Film Awards kanthi béda-béda kategori kanggo filem Daruchini Dwip, Aguner Poroshmoni lan Ghetuputra Komola.
Cathetan suku
<div class="reflist columns references-column-width" style="-moz-column-width: 30em; list-style-type: decimal;">
Jenawi, Karanganyar
Jenawi iku kacamatan ing Kabupatèn Karanganyar.
Nam tok
Nam tok ( น้ำตก  ,  ,   ) yaiku sup utawa salad daging saka Asia Kidul wetan. Ing basa Thai, tembung kasebut tegese banyu terjun. Salad daging uga kalebu bagean saka masakan Lao.
Rinnan
Rinnan punika dhusun ingkang kapernah ing praja Nurwègen.
Kyle Joseph
Kyle Alexander Joseph (lair 10 September 2001) yaiku pemain bal-balan profesional Skotlandia sing main dadi Penyerang kanggo Cheltenham Town.
20 Fèbruari
20 Fèbruari punika dinten ingkang kaping 51 miturut Kalèndher Grégorius.
Anus
Ing anatomi, anus, silit, bolongan bokong, utawa jubur (Latin: ānus) iku bukakan saka rektum nuju lingkungan njaban awak. Bukak-tinutupé anus diatur déning otot sepingter (sphinkter). Sesuker (fèsès) dibuwang saka awak ngliwati prosès dhéfékasi (bebuwang; ngising; bebucal, basa Indonésia: buang air besar - BAB), kang dadi fungsi mligi anus.
Anus asring dianggep pérangan sing tabu déning sapérangan golongan masarakat.
Struktur
Anus manungsa ana ing pérangan tengah bokong, pérangan posterior saka peritoneum. Ana loro otot sphinkter anal (in sisih njero lan njaba). Otot iki mbantu nahan feses wektu defekasi. Salah siji saka otot sphinkter wujud otot polos kang makarya tanpa préntah, éwadéné liyané wujud otot rangka.
Perané ing defekasi
Nalika rektum kebak bakal ana paningkatan tekanan ing njero lan meksa dhindhing saka saluran anus. Peksanan iki njalari feses lumebu ana ing saluran anus. Pametuné lan pambuwangan feses diatur déning otot sphinkter.
Kanggo nyegah lelara ing anus lan minangka urip séhat, manungsa kudu ngresiki anus sawisé defekasi. Lumrahé anus diresiki krana mbilas nganggo banyu utawa kertas tisu toilét.
Perané ing seksualitas
Anus duwé akèh badan akir saraf lan wujud laladan kang peka. Téyori Sigmund Freud prakara perkembangan psikoseksual, nyebutaké tingkat anal iku tataran perkembangan. Freud nyebutaké hipotesisé manawa bocah balita bisa ngrasakaké kanikmatan sèksual nalika mbuwang feses.
Sapérangan kéwan uga nglakokaké seks anal.
Seks anal, sok ingaran sodomi, ya iku aktivitas sèksual kang ditabuaké déning sapérangan masarakat. Ing Indonésia, tindak sodomi iku kalebu tumindak kriminal lan dikenani sanksi paukuman.
Kaséhatan
Karesikan iku faktor kang wigati kanggo kaséhatan ing kiwa-tengené anus. Mbasuh nganggo sabun lan banyu bisa gawé anus tetep ing kaanan resik. Sabun sing atos utawa ngresiki nganggo kertas tisu toilét sing kasar bisa marakaké iritasi kulit ing sekitaré anus lan bisa njalari rasa gatel.
Penetrasi anus nganggo penis utawa barang liyané bisa marakaké iritasi ing pérangan njeron anus. Masalah iki bisa dicegah kanthi lubrikasi.
Cidrané otot sphinkter bisa ngganggu kontrol tumrap defekasi.
Patologi
Kanker lan wasir iku lelara kang asring nyerang anus. Bayi bisa ora duwé saluran anus utawa stenosis anus, amarga kalainan kongenital (kalainan kang dumadi nalika bayi ing mangsa kandhutan). Anus uga dadi papan nularé lelara seks menular (PMS).
Talbot Samba
Talbot Samba minangka salah sawijining jinis mobil kutha sing diprodhuksi dening PSA Group ing pabrik Simca ing kutha Poissy, Prancis lan dipasar ing ngisor merek Talbot modern sing wiwit taun 1981 nganti 1986. Adhedhasar Peugeot 104, iku mobil Talbot diwarisake saka Chrysler Europe, direkayasa dening PSA dhewe. Iki uga dadi Talbot anyar sing pungkasan sing diluncurake. Pungkasane ing taun 1986 minangka pungkasan merek merek Talbot kanggo mobil penumpang. Diluncurake minangka sèri kaping telu, uga mung ana mobil cilik sing kasedhiya ing gaya awak Cabrio, lan mobil paling ekonomis ing Eropa.
Pangembangan
Produksi mobil anyar diwiwiti wulan Oktober 1981, lan resmi diluncurake minangka Talbot Samba ing wulan Desember. Ora kaya Horizon, 1510 / Alpine utawa Solara, sing digawé bebarengan ing Prancis lan Inggris, model kasebut mung dipasang ing Poissy. Barisan mesin kasebut kalebu telung versi mesin silinder PSA X papat, sing dituduhake Samba karo seduluré Peugeot lan Citroën, ditambah karo telung level level. LS pangkalan teka karo 954 cc XV, GL kanthi 1124 cc XW lan GLS paling ndhuwur 'GLS' kanthi paling gedhe 1360 cc XY. GL kasebut dirating minangka "mobil paling ekonomis Eropa" miturut angka konsumsi bahan bakar EEC resmi, luwih apik ing Renault 5 sing menang, nanging mengko ilang judhul ing Austin Metro.
Rallye
Sasampunipun sukses ing Simca 1000 lan Talbot Sunbeam, PSA ngluncurake Samba Rallye. Dilengkapi mesin XW versi 1219 cc, ngirim 66 kilowatt (90 PS), kabèh katon ing warna putih utawa abang, kanthi skoop lan batang sisih. Ing taun 1985, versi 13 unit cc sing ngasilake 59 kilowatt (80 PS) diluncurake, tanpa jalur. Model khusus Rallye-Group B khusus, kanthi resmi disebut Peugeot Talbot Sport Samba Rallye ndhisiki Peugeot 205 T16 mengko, kanthi mesin 1285 cc, 96-kilowatt (130 PS).
Gebyakan
Adhedasar Grup PSA sing kabentuk ing taun 1976 nalika Peugeot tuku pabrik pesaingé, Citroën, ngrebut pabrik Chrysler Eropah ing taun 1979; Salah sawijining keputusan pisanan yaiku mbayar ulang kabèh model sing digawé ing pabrik Perancis lan Inggris menyang Talbot. Antarane model sing diwarisake saka Chrysler yaiku Talbot Sunbeam sing dibangun ing Skotlandia, siji-sijine mobil cilik sing ana ing antrian.
Sunbeam wiwitane dikandung dening Chrysler minangka model stopgap, sing dikembangake supaya karya Linwood lumaku-lumaku kanthi adhedhasar peralatan Avenger sadurunge digawé - nalika mbantu perusahaan njaga umpan-umpan ing pasar mobil cilik sing saya tuwuh. Ngerti manawa desain sing luwih modern dibutuhake kanggo saingan karo pesaing pacuan roda ngarep, Chrysler nate nindakake sawetara pangembangan ing versi sing dicepakake Chrysler Horizon (sing duwe kode pangembangan C2), sing diarani C2-short, nanging dipotong dening masalah finansial perusahaan lan rencana kanggo ngilangi Chrysler Eropah.
PSA mutusake manawa tanduran Linwood ora nguntungake kanggo njaga lan kudu ditutup, sing tegese bakal mungkasi kalorone model model Avenger lan Sunbeam, luwih penting negesake mobil cilik anyar ing barisan Talbot. Ing wengi 1980-an, barisan mobil kutha PSA dumadi saka model adhedhasar veteran ngarep-wheel-drive 1972 Peugeot 104, sing lumebu versi telung lawang lan versi lima lawang luwih dawa. Citroën mbanting roda jarak cendhak 104 minangka Citroën LN, lan sasis roda roda dawa nduwèni pangkalan Citroën Visa ing limang lawang.
Karya Bersama, Pandih Batu, Pulang Pisau
Karya Bersama iku désa ing Kacamatan Pandih Batu, Kabupatèn Pulang Pisau, Provinsi Kalimantan Tengah, Indonésia.
Suwawal, Mlangga, Jepara
Suwawal iku désa ing Kacamatan Mlangga, Kabupatèn Jepara, Provinsi Jawa Tengah, Indonésia.
Michael Jackson
Michael Joe Jackson (Gary, Indiana, AS, 29 Agustus 1958) yai ku sawijining penyanyi pop légendaris saka Amérika Sarékat. Dhèwèké nduwé peparab "Raja Musik Pop" (King of Pop). Salah siji albumé ya iku Thriller ya iku album musik sing suksès dhéwé sadonya. Michael Jackson iku penyanyi kulit ireng kapisan sing duwé penggemar saka kabèh bebrayan, ya wong putih, ya wong ireng.
Kedhungreja, Kedhungadhem, Bajanegara
Kedhungreja utawa Kedungrejo iku désa ing kacamatan Kedhungadhem (Kedungadem), Kabupatèn Kabupatèn Bojanegara, Provinsi Jawa Wétan, Indonésia.
Bowan, Delanggu, Klathèn
Bowan iku désa ing Kacamatan Delanggu, Kabupatèn Klathèn, Jawa Tengah.
Setatsiyun Sakuramachi-mae
jmpl|ka|Peron Setatsiyun Sakuramachi-mae (桜町前駅) yaiku setatsiyun sepur ing kutha Nishio, Aichi, Jepang, sing dioperasike dening Meitetsu.
Jalur
Setatsiyun Sakuramachi dilayani dening Jalur Meitetsu Nishio, lan nduweni adoh 13.0 kilometer saka titik awal jalur kasebut ing Shin Anjō.
Badan Nasional Penanggulangan Terorisme
Badan Nasional Penanggulangan Terorisme, disingkat BNPT, inggih punika salah satunggaling lembaga pamaréntah nonkementerian (LPNK) Indonesia ingkang gadhah tugas nindakaken tugas pamaréntahan ing babagan nanggulangki terorisme. BNPT dipunpandhegani déning satunggaling kepala ingkang gadhah tanggel jawab dhateng présidhèn liwat koordinasi Mantri Koordinator Babagan Pulitik, Hukum, dan Keamanan.
BNPT dipunbentuk dhedhasar Peraturan Présidhèn Nomor 46 Taun 2010. Asal usulipun lembaga punika inggih kanthi nama Desk Koordinasi Pemberantasan Terorisme.
Tugas
BNPT gadhah tugas kados makaten:
Susunan organisasi
Susunan organisasi BNPT kapérang dados makaten: